

VLADA REPUBLIKE HRVATSKE

Zagreb, 20. prosinca 2024.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
|  **Predlagatelj:** | Ministarstvo rada, mirovinskoga sustava, obitelji i socijalne politike |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog odluke o davanju prethodne suglasnosti ravnatelju Hrvatskoga zavoda za zapošljavanje za sklapanje Ugovora o javnoj nabavi sustava za upravljanje digitalnom dokumentacijom Hrvatskoga zavoda za zapošljavanje  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Banski dvori | Trg Sv. Marka 2 | 10000 Zagreb | tel. 01 4569 222 | vlada.gov.hr

**Prijedlog**

Na temelju članka 31. stavka 2. Zakona o Vladi Republike Hrvatske (Narodne novine, broj 150/11, 119/14, 93/16, 116/18 i 80/22), a u vezi sa člankom 32. stavkom 3. Statuta Hrvatskoga zavoda za zapošljavanje (Narodne novine, broj 18/20), Vlada Republike Hrvatske je na sjednici održanoj \_\_\_\_\_\_\_\_\_ donijela

**O D L U K U**

**o davanju prethodne suglasnosti ravnatelju Hrvatskoga zavoda za zapošljavanje za sklapanje Ugovora o javnoj nabavi sustava za upravljanje digitalnom dokumentacijom Hrvatskoga zavoda za zapošljavanje**

**I.**

Daje se prethodna suglasnost ravnatelju Hrvatskoga zavoda za zapošljavanje za sklapanje Ugovora o javnoj nabavi sustava za upravljanje digitalnom dokumentacijom Hrvatskoga zavoda za zapošljavanje s ponuditeljem Omega software d.o.o., Zagreb, Kamenarka 37, OIB: 40102169932 u iznosu od 651.743,00 eura bez poreza na dodanu vrijednost, odnosno u iznosu od 814.678,75 eura s porezom na dodanu vrijednost, a sukladno Odluci Upravnog vijeća Hrvatskoga zavoda za zapošljavanje, KLASA: 023-01/24-01/01, URBROJ: 344-223/1-24-7 od 29. siječnja 2024.

**II.**

 Ova Odluka stupa na snagu danom donošenja.

 PREDSJEDNIK

 mr. sc. Andrej Plenković

Klasa:

Urbroj:

Zagreb,

**Obrazloženje**

Sukladno članku 86. stavku 1. Zakona o javnoj nabavi (Narodne novine, broj 120/16 i 114/22) Hrvatski zavod za zapošljavanje (u daljnjem tekstu: Zavod) proveo je otvoreni postupak javne nabave velike vrijednosti za nabavu sustava za upravljanje digitalnom dokumentacijom Zavoda.

U okviru Nacionalnog plana oporavka i otpornosti 2021. – 2026. Zavod je kroz reformsku investiciju C2.3. R3-I10 Digitalizacija i informatizacija HZZ-a (eHZZ) definirao provedbu unaprjeđenja poslovnih procesa kroz digitalizaciju koja uključuje i sustav za upravljanje digitalnom dokumentacijom.

Osnovna svrha digitalizacije jačanje je kapaciteta Zavoda te osiguranje dostupnosti podataka i usluga na tržištu rada, s velikim naglaskom na brzinu obrade svih predmeta i zahtjeva. Cilj je uspostaviti digitalne usluge i povećati razinu kvalitete usluga Zavoda prema krajnjim korisnicima – nezaposlenim osobama, zaposlenicima i poslodavcima.

Uspostavom novog IT sustava za upravljanje digitalnom dokumentacijom uspostavit će se tzv. „Ured bez papira“, odnosno provođenje poslovnih procesa u kojima su dokumenti dostupni u IT sustavima te se procesi obrade i odobravanja provode u potpunosti digitalnim putem, što će za posljedicu imati i značajan ekološki doprinos i potporu održivom razvoju. Kroz implementaciju sustava za upravljanje dokumentima cilj je smanjiti i troškove arhive, uz poštivanje zakonskih propisa i poslovnih potreba čuvanja dokumentacije i arhivske građe.

Predmet nabave su usluge analize, razvoja i implementacije sustava za upravljanje dokumentima koji se sastoji od slijedećih segmenata:

* Podsustav za upravljanje dokumentima
* Podsustav za uredsko poslovanje
* Podsustav za elektroničko/digitalno arhiviranje
* Podsustav za skeniranje
* Podsustav za OCR skeniranih dokumenata
* Podsustav za izvještavanje
* Podsustav za upravljanje matičnim podacima dokumentacije
* Podsustav za nadzor i administraciju.

U Zapisniku o javnom otvaranju ponuda od 19. rujna 2023. godine, članovi Stručnog povjerenstva Zavoda utvrdili su da su pristigle četiri pravodobne ponude:

1. Centar za digitalizaciju d.o.o., Zagreb, Utinjska 39, OIB:76647480594, s cijenom ponude u iznosu od 479.000,00 eura bez PDV-a, odnosno u iznosu od 597.750,00 eura s PDV-om.

2. Omega software d.o.o., Zagreb, Kamenarka 37, OIB: 40102169932, s cijenom ponude u iznosu od 651.743,00 eura bez PDV-a, odnosno u iznosu od 814.678,75 eura s PDV-om.

3. zajednica ponuditelja Asseco SEE d.o.o., Zagreb, Ulica grada Vukovara 269d, OIB: 99338993079 i IT Sistemi-Nove tehnologije d.o.o., Split, Zrinjskog-Frankopanska 64, OIB: 92881995081, s cijenom ponude u iznosu od 688.024,80 eura bez PDV-a, odnosno u iznosu od 860.031,00 eura s PDV-om.

4. CUSPIS d.o.o., Zagreb, Metalčeva ulica 5, OIB: 60933160251, s cijenom ponude u iznosu od 262.800,00 eura bez PDV-a, odnosno u iznosu od 328.500,00 eura s PDV-om.

U Zapisniku o pregledu i ocjeni ponuda od 21. rujna 2023. godine, članovi Stručnog povjerenstva ocijenili su da je ponuda ponuditelja Omega software d.o.o., Zagreb, Kamenarka 37, OIB: 40102169932 valjana i u potpunosti zadovoljava uvjete iz dokumentacije o nabavi.

Kriteriji za odabir ekonomski najpovoljnije ponude bili su cijena, iskustvo stručnjaka te trajanje jamstvenog roka u omjerima 20:70:10. Odabrana ponuda je u kontekstu ostvarivanja bodova, a koji ju čine ekonomski najpovoljnijom ponudom, ostvarila najveći broj bodova odnosno 88,06 bodova.

Financijska sredstva za preuzimanje obveza iz Ugovora o javnoj nabavi i plaćanja u 2025. godini u iznosu od 525.871,50 eura te 2026. godini u iznosu od 288.807,25 eura osigurat će se u Prijedlogu Državnog proračuna Republike Hrvatske za 2025. godinu i projekcijama za 2026. i 2027. godinu na poziciji Zavoda na aktivnosti T813039 Unaprjeđenje mjera zapošljavanja i pravnog okvira za moderno tržište rada i gospodarstvo budućnosti - NPOO.

Prema članku 32. stavku 3. Statuta Zavoda, ravnatelj Zavoda može poduzimati pravne poslove o stjecanju, opterećenju ili otuđenju imovine, odnosno sklapanju drugog posla čija vrijednost je veća od 5.000.000,00 kuna, odnosno 663.614,04 eura, samo uz prethodnu suglasnost Upravnoga vijeća i Vlade Republike Hrvatske.

Nakon što je utvrđena sposobnost ponuditelja i dana prethodna suglasnost Upravnog vijeća Zavoda, donesena je Odluka o odabiru, KLASA: 650-01/23-01/21, URBROJ: 344-223/1-24-21 od 29. siječnja 2024. godine.

Upravno vijeće Zavoda je na sjednici održanoj 29. siječnja 2024. godine Odlukom KLASA: 023-01/24-01/01, URBROJ: 344-223/1-24-7, u skladu sa člankom 32. stavak 3. Statuta Zavoda, dalo suglasnost ravnatelju Zavoda za sklapanje Ugovora o javnoj nabavi sustava za upravljanje digitalnom dokumentacijom Zavoda s ponuditeljem Omega software d.o.o., Zagreb, Kamenarka 37, OIB: 40102169932, u iznosu od 651.743,00 eura bez PDV-a, odnosno u iznosu od 814.678,75 eura s PDV-om. Ukupno trajanje ugovora je minimalno 36 mjeseci, od čega je maksimalno trajanje implementacije sustava 24 mjeseca, a produkcijska podrška i održavanje sustava tijekom jamstvenog roka minimalno 12 mjeseci.

Slijedom navedenoga, za sklapanje Ugovora o javnoj nabavi s odabranom ponuditeljem Omega software d.o.o. potrebna je i suglasnost Vlade Republike Hrvatske.